Grundejerforeningen
Brønshøjgaards Haveby
www.bghaveby.dk

Servicefunktioner
Foreningens havetromle opbevares i redskabsskuret i anlægget ved Valløvej. Nøgle findes hos vejduvalget og formand. Foreningens 20 m lange kloaksplit opbevares hos formanden. Oprensning af kloakledning påhviler ejeren, mens rensning af hovedleding i vej henhører under kommunen.
Ved observation af rotter eller klager over lugt-, røg- eller støjgener rettes henvendelse til Miljøkontrollen, tlf. 3366 5800, e-post: miljoe@miljoe.kk.dk – se www.miljoe.kk.dk.
Containere til indsamling af aviser og ugeblade (ikke pap, plastik og andet affald) er opstillet ved anlægget ved Valløvej samt ved transformertationen på Fuglsang Alle.
Haveaffald i max 1,2 m lange og 40 kg tunge bundter, i papirsække eller i haveaffalds-beholderen, afhentes af R98 i perioden 15. februar til 15. december. Storskrald, pap og miljøfarligt affald afhentes  fire gange om året.
Bemærk at der skelnes mellem haveaffald og storskrald. Haveaffald og storskrald må ikke anbringes på fortovet tidligere end dagen før afhentning.
Affald afhentes som beskrevet i meddelelse modtaget fra R98 eller se www.r98.dk. Følgende genbrugspladser modtager alt kildesorteret affald:
Rentemestervej (Nørrebro), åbent hverdage 14-18, lørdag/søndag og helligdage 10-17,
Finsensvej 76 (Frederiksberg), åbent hverdage 15-18, lørdag/søndag og helligdage 11-17.
Afbrænding af affald må ikke finde sted. 
Klager over mangelfuld dagrenovation rettes til R98 på tlf 7010 1898 – klager over rod ved aviscontainerne kan rettes direkte til R98 på e-postadressen: r98@r98.dk
 
Generelle oplysninger og henstillinger
Om anlæg, vedligehold og udnyttelse af grunden samt om renholdelse og vedligeholdelse af fortove og kørebaner (herunder forholdsregler ved snefald og glat føre) henvises til §33-35 i foreningens love.
Undgå nedfald af grus, sten og lignende i rendestensbrønde så brønde eller kloakledninger ikke tilstoppes.
Respekter 'frirumsprofilet' ved at holde beplantninger langs fortov tilbageskåret til mindst 50 cm fra flisekant og mindst 2,5 m over fortov.
En fyldt container må ikke overskride vejmidten. Bestil container i en smal udgave og eventuelt med skråtstillet bund. Parker mindst 20 m fra en container.
Parkering på fortove er forbudt iht. Københavns politivedtægt og volder ofte stor skade på kantsten og fortove – skader som foreningen selv skal betale genopretning for. Meld derfor skader på fortove og veje til bestyrelse med angivelse af skadevolder, bilens registrerings-nummer, dato og klokkeslet samt fotodokumentation.
Langtidsparkering af personbiler bør foregå på egen grund. Anlæg af nye overkørsler bekostes af ejer og skal godkendes af kommunens vejinspektør.
Ejerskifte skal meddeles grundejerforeningens kasserer.
Ved alle udvendige bygningsforandringer, herunder ændringer af vinduer samt opførelse af carporte, udhuse og lignende skal tegning med målsat situationsplan fremsendes i to eksemplarer til formanden inden arbejdet påbegyndes. 
Undgå unødig støj fra musikanlæg, motorsave, plæneklippere og lignende på generende tidspunkter, specielt søn- og helligdage.
Det henstilles til hundejere at hundelorte fjernes fra fortov og vej, ligesom det henstilles at man ikke fodrer ræve der strejfer i området.